Source: https://www.monitoruldegalati.ro/sport/rugbistii-de-la-csm-galati-s-au-cocotat-pe-locul-3.html
Timestamp: 2020-07-10 02:56:00+00:00

Document:
Rugbiştii de la CSM Galaţi s-au cocoţat pe locul 3 - Monitorul de Galati - Ziar print si online
Rugbiştii de la CSM Galaţi s-au cocoţat pe locul 3 Recomandat
Divizia Naţională de Seniori la rugbi a programat la sfârşitul săptămânii trecute jocurile unei noi etape. Pe stadionul Municipal, fostul Gloria de la Autogară, s-au întâlnit CSM Galaţi şi Rugby Club Gura Humorului. Gălăţenii pregătiţi de Marius Secuianu şi Daniel Vlismas au jucat foarte bine, au avut apetit ofensiv, reuşind numai puţin de 9 eseuri ceea ce le-a adus şi un punct bonus şi au obţinut o victorie concludentă. Rezultat final: CSM Galaţi - RC Gura Humorului 57-14, la pauză: 40-0. Pentru echipa gălăţeană au marcat: Partenie: 2 eseuri şi 5 transformări; Cucu: eseu şi o transformare; Dănăilă, Giuşcă, Cocîrlă, Dumitrache, Trandafir, Mişin - eseuri. 15-le de start a fost: Mişin, Badea, Partenie, Frăţilă, Cucu, Cosmiuc, Cocîrlă, Dănăilă, Bulearcă, Budăian, Grigore, Giuşcă, Cotici, Cibotari şi Trandafir. După seria de trei victorii consecutive, CSM Galaţi s-a instalat pe locul 3 cu 13 puncte şi va juca etapa viitoare în deplasare cu Bucovina Suceava. Până la terminarea turului DNS, rugbiştii antrenaţi de Marius Secuianu şi Daniel Vlismas vor mai disputa alte două partide cu: CS Năvodari, pe 2 noiembrie la Galaţi şi CSUAV Arad, pe 9 noiembrie în deplasare.
« Campioana CSM Arcada a spulberat Craiova, fetele de la CSU Belor, la a treia victorie consecutivă
Baschetbaliştii de la CSM Galaţi au cedat greu la Voluntari şi vor juca încă 4 meciuri în deplasare »

References: CSM 
 CSM 
 CSM 
 CSM 
 CSM 
 CSM 
 CSM